ai4bharat/Pralekha huggingface dataset:
ரெயில்வே அமைச்சகம்
இந்தியாவுக்கும் பொலிவியாவுக்கும் இடையில் ரயில்வே துறை தொடர்பாக புரிந்துணர்வு ஒப்பந்தம் கையெழுத்திட மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பொலிவியாவில் நிலம் மற்றும் நீர்வழித்தட ரயில்வே ஒருங்கிணைப்பு சரக்குப் போக்குவரத்து திட்டம் தொடர்பாக இந்தியாவுக்கும் பொலிவியாவுக்கும் இடையில் ஏற்பட்ட புரிந்துணர்வு ஒப்பந்தம் பற்றி விளக்கம் அளிக்கப்பட்டது.
கூட்டாக ஒப்புக்கொள்ளப்பட்ட ஒத்துழைப்புத் திட்டங்கள் தொடர்பாக தகவல் பரிமாற்றம், நிபுணர் கூட்டங்கள், கருத்தரங்குகள், தொழில்நுணுக்கப் பயணங்கள் மற்றும் அமலாக்கம் ஆகியவற்றை ஊக்குவிப்பதாக இந்தப் புரிந்துணர்வு ஒப்பந்தம் இருக்கும்.
இந்தப் புரிந்துணர்வு ஒப்பந்தம் மார்ச் 2019ல் கையெழுத்திடப்பட்டது.
மத்திய அமைச்சரவை
தேசிய சுகாதார இயக்கத்தின் முன்னேற்றம் மற்றும் தேசிய சுகாதார இயக்கத்தின் அதிகாரமிக்க திட்டக் குழு மற்றும் இயக்க வழிகாட்டுக் குழுவின் முடிவுகள் குறித்து மத்திய அமைச்சரவைக்கு எடுத்துரைக்கப்பட்டது
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவையிடம், தேசிய சுகாதார இயக்கத்தின்  கீழான முன்னேற்றம் மற்றும் புதிய திட்டங்கள் குறித்தும் மற்றும் தேசிய சுகாதார இயக்கத்தின் அதிகாரமிக்க திட்டக் குழு மற்றும் இயக்க வழிகாட்டுக் குழுவின் முடிவுகள் குறித்து எடுத்துரைக்கப்பட்டது.
சிறப்பம்சங்கள்:
கடந்த ஐந்து ஆண்டுகளிலும் மற்றும் 2017-18-ம் ஆண்டிலும் தேசிய சுகாதார இயக்கம் எய்திய வெளிப்பாடுகள் :
- 2010-12-ல் 178 ஆக இருந்த மகப்பேறு இறப்பு விகிதம்  2014-16-ல் 2.7% குறைந்து 130 ஆக உள்ளது;
- 2011-ல் 44 ஆக சிசு இறப்பு விகிதம் , 2016-ல் 34 ஆக குறைந்துள்ளது. 2015 முதல் 2018 வரையில், ஆண்டுதோறும் சிசு இறப்பு விகிதத்தின் குறைவு 8.1% ஆகும்;
- 2011-ல் 55 ஆக 5 வயதுக்குள்ளானவர்களின் இறப்பு விகிதம் , 2016-ல் 39 ஆக குறைந்துள்ளது. 2015-16-ம் ஆண்டில், 5 வயதுக்குள்ளானவர்களின் இறப்பு விகிதத்தின் குறைவு 9.3% ஆகும்.
- 2011-ல் 2.3% ஆக இருந்த மொத்த கருவுறுதல் விகிதம், 2016-ல் 2.3% ஆக குறைந்துள்ளது. 2011-16 வரையிலான காலத்தில் மொத்த கருவுறுதல் விகிதத்தின் ஆண்டு கூட்டு விதிம் 1.7% ஆக உள்ளது; மற்றும்
மேலும், கீழே குறிப்பிட்டுள்ளவை போன்று பல்வேறு நோய்கள் தொடர்பான உடல்நல குறியீடுகள் முன்னேற்றம் அடைந்துள்ளன:
- மலேரியாவை பொறுத்தவரை, 2011-ல் 1.10 ஆக இருந்த வருடாந்திட பாரசைட் சம்பவம், 2016-ல் 0.84 ஆக குறைந்துள்ளது. 2017-ல் மலேரியா சம்பவங்கள் 30% குறைந்துள்ளதுடன், மலேரியாவிலான இறப்பு 70% குறைந்துள்ளது.;
- 2013-ல் 1 லட்சம் மக்கள் தொகைக்கு 234 ஆக இருந்த காசநோய் சம்பவம் , 2017-ல் 204 ஆக குறைந்துள்ளது. 2016-ல் ஒரு லட்சத்திற்கு 211 ஆக இருந்த காசநோய் சம்பவம், 2017-ல் 204-ஆக குறைந்துள்ளது. 2016-ல் ஒரு லட்சத்திற்கு 32 ஆக இருந்த காசநோயிலான இறப்பு 2017-ல் 21 ஆக குறைந்துள்ளது;
- தொழுநோய், ஒரு லட்சம் மக்கள் தொகைக்கு ஒன்றுக்கும் குறைவாக இருக்க வேண்டும் என்பதை தேச அளவில் எய்தப்பட்டுள்ளது. 2017, மார்ச் மாதத்தில், 554 ஆக இருந்த தொழுநோய் ஒழிப்பினை எய்திய மாவட்டங்கள், 2018-ல் 571 ஆக உயர்ந்துள்ளது.
- காலா அசார் சம்பவம், அனைத்து வட்டாரங்களிலும் 10000 மக்கள் தொகைக்கு 1 நோயாளி என்ற வகையில் குறைக்கப்பட்டுள்ளது. 10000 மக்கள் தொகைக்கு 1 நோயாளி என்ற வகையில் 2016-ல் 94 ஆக இருந்த நோயால் பாதிக்கப்பட்ட மாவட்டங்கள், 2017-ல் 72 ஆக குறைந்துள்ளது; மற்றும்
- புகையிலை பயன்பாட்டின் தாக்கத்தினை குறைப்பதற்காக மேற்கொள்ளப்பட்ட நடவடிக்கைகளின் காரணமாக, 2009-10-ல் 34.6% ஆக இருந்த புகையிலை பயன்பாட்டினால் ஏற்படும் நோய்களான, புற்றுநோய், சர்க்கரைநோய், பக்கவாதம் மற்றும் இருதய நோய் போன்ற மிகப்பெரிய 4 பரவுதலற்ற நோய்கள்  மற்றும் நீண்டகால நுரையீரல் நோய்கள், 6% சராசரி புள்ளிகள் குறைந்து, 2016-17-ல் 28.6 ஆக உள்ளது.
எரிசக்தி அமைச்சகம்
எரிசக்தி மாற்றத்தில் இந்தியா உலகத் தலைவராக உருவெடுத்துள்ளது: மத்திய மின்சக்தி துறை அமைச்சர் திரு.ஆர்.கே.சிங்
இந்திய தொழில்கள் கூட்டமைப்பு ஏற்பாடு செய்திருந்த “ஆத்மநிர்பார் – புதுப்பிக்கத்தக்க எரிசக்தி உற்பத்தியில் தன்னிறைவு” என்ற தலைப்பிலான கருத்தரங்கில் உரையாற்றிய மத்திய மின்சக்தி, புதிய மற்றும் புதுப்பிக்கத்தக்க எரிசக்தித் துறை அமைச்சர் திரு.ஆர்.கே.சிங், எரிசக்தி மாற்றத்தில் இந்தியா உலகத் தலைவராக உருவெடுத்திருப்பதாகத் தெரிவித்தார்.
புதுப்பிக்கத்தக்க எரிசக்தித் திறனைப் பொறுத்தவரை இந்தியா உலகளவில் மிக வேகமான விகிதத்தில் வளர்கிறது என்று அவர் குறிப்பிட்டார். பாரீசில் நடைபெற்ற ஐக்கிய நாடுகள் அவையின் பருவநிலை மாற்றத்திற்கான மாநாடு 21-ல், புதைப்படிவங்கள் அல்லாத எரிபொருள் ஆதார வளத்திலிருந்து, மின்சக்தி உற்பத்தியில் 40 விழுக்காட்டை இந்தியா உற்பத்தி செய்வதாக உறுதி அளித்துள்ளது என்று கூறிய திரு.ஆர்.கே.சிங், இதில் 38.5 விழுக்காட்டை ஏற்கனவே எட்டியிருப்பதாகவும், தற்போது நிறுவப்பட உள்ள திறனையும் சேர்த்தால் இது 48.5 விழுக்காட்டை அடையும் என்றும் கூறினார். 2030 ஆம் ஆண்டில் புதுப்பிக்கத்தக்க எரிசக்தித் திறனில் 450 ஜிகாவாட் இலக்கை எட்டுவதற்கு இந்தியா இலக்கு நிர்ணத்திருப்பதாகவும், வரும் ஆண்டுகளில் இத்துறையில் தொடர்ந்து நமது நாடு உலகத் தலைவராகத் திகழும் என்றும் அமைச்சர் தெரிவித்தார்.
கொவிட்-19 பெருந்தொற்று காலத்திலும் இந்தியா ஏற்கனவே 200 ஜிகாவாட் தேவையை எட்டியிருப்பதாக திரு.சிங் தெரிவித்தார். பசுமை ஹைட்ரஜன் மற்றும் பசுமை அமோனியாவிலும் இந்தியா உலகத் தலைவராக உருவெடுக்கும் என்று அவர் நம்பிக்கை தெரிவித்தார்.
புவி அறிவியல் அமைச்சகம்
தென்மேற்கு பருவமழை முன்னேற்றம்: தமிழகம், புதுச்சேரி, காரைக்காலில் 5 நாட்களுக்கு மழை பெய்ய வாய்ப்பு
தென்மேற்கு பருவமழையில் முன்னேற்றம் காணப்படுவதால், தமிழகம், புதுச்சேரி, காரைக்கால் உட்பட நாட்டின் பல பகுதிகளில் இன்று முதல் 5 நாட்களுக்கு மழை பெய்ய வாய்ப்புள்ளதாக இந்திய வானிலைத்துறையின் முன்னெச்சரிக்கை மையம் தெரிவித்துள்ளது.
தெற்கு அரபிக் கடல், மத்திய அரபிக் கடலின் சில பகுதிகள், கேரளா மற்றும் லட்சத்தீவு பகுதிகளில் தென்மேற்கு பருவமழை தீவிரமடைய வாய்ப்புள்ளது. இதன் காரணமாக தமிழகம் , புதுச்சேரி, காரைக்கால் ஆகிய பகுதிகளிலும், நாட்டின் பிற மாநிலங்களிலும் ஒரு சில இடங்களில் இன்று முதல் 8ம் தேதி வரை இடி, மின்னலுடன் கூடிய மழைக்கு வாய்ப்புள்ளதாக தேசிய வானிலைத்துறையின் முன்னெச்சரிக்கை மையம் தெரிவித்துள்ளது.
அப்போது மணிக்கு 30 முதல் 40 கி.மீ வேகத்தில் பலத்த காற்றும் வீசலாம் எனவும் தெரிவிக்கப்பட்டுள்ளது. மேற்கு வங்கம், சிக்கிம், அந்தமான் மற்றும் நிக்கோபார் தீவுகள், அசாம் மற்றும் மேகாலயாவில் வரும் 8ம் தேதி கனமழை பெய்யும் என்றும் தெரிவிக்கப்பட்டுள்ளது.
----
(Visitor Counter : 99
தகவல் மற்றும் ஒலிபரப்பு அமைச்சகம்
நியூஸ் ஆன் ஏர் செயலியின் தரவரிசையில் கொடைக்கானல் அகில இந்திய வானொலி முன்னேற்றம்
நியூஸ் ஆன் ஏர் செயலியில் அகில இந்திய வானொலி நேரலை ஒலிபரப்புகள் பிரபலமாக உள்ள இந்திய நகரங்களின் தரவரிசையில் சென்னையை பின் தள்ளி ஐதராபாத் மூன்றாம் இடத்தைப் பிடித்துள்ளது. புனே, பெங்களூரு ஆகியவை தொடர்ந்து நான்காவது வாரமாக முறையே 1 மற்றும் 2-ஆம் இடம் வகிக்கின்றன. ஜெய்ப்பூர் 8-ஆம் இடத்திற்கு முன்னேறியுள்ள நிலையில், போபால் 9-ஆம் இடத்திற்கு சரிந்துள்ளது.
அகில இந்திய வானொலியின் தரவரிசையில் மிகப்பெரும் மாற்றமாக கொடைக்கானல் வானொலி, 10-வது இடத்திலிருந்து 8-வது இடத்திற்கு முன்னேற்றம் அடைந்துள்ளது. ரெயின்போ கன்னடா காமன்பிலு, 4-வது இடத்திலும், புனே வானொலி, 5-வது இடத்திலும் உள்ளன.
பிரச்சார் பாரதியின் அதிகாரப்பூர்வ செயலியான நியூஸ் ஆன் ஏர்- ல் அகில இந்திய வானொலியின் சுமார் 240 சேவைகள் நேரலையாக ஒலிபரப்பப்படுகின்றன. இந்தியா மட்டுமல்லாது உலகம் முழுவதும் 85-க்கும் மேற்பட்ட நாடுகளில் சுமார் 8000 நகரங்களில் வசிக்கும் மக்கள் இந்த செயலியின் வாயிலாக அகில இந்திய வானொலி நிகழ்ச்சிகளைக் கேட்டு வருகின்றனர்.
ஜூன் 16 முதல் 30-ஆம் தேதி வரையிலான காலகட்டத்தை அடிப்படையாகக் கொண்டு இந்த தரவரிசை அமைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735836
மின்னணு மற்றும் தகவல் தொழில்நுட்பம்
டிஜிட்டல் பரிவர்த்தனைகள் ஊக்குவிப்பு
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மின்னணு மற்றும் தகவல் தொழில்நுட்பத் துறை இணை அமைச்சர் திரு ராஜீவ் சந்திரசேகர் கீழ்காணும் தகவல்களை வழங்கினார்.
டிஜிட்டல் பரிவர்த்தனைகள் சூழலியலை மேம்படுத்துவது டிஜிட்டல் இந்தியா திட்டத்தின் இன்றியமையாத அம்சமாகும். மேலும், செயல்திறன், வெளிப்படைத்தன்மை மற்றும் தரம் ஆகியவற்றின் பலன்களுடன் நிதித்துறை மற்றும் பொருளாதாரத்தை டிஜிட்டல் மயமாக்குவதை இது நோக்கமாகக் கொண்டுள்ளது.
டிஜிட்டல் பரிவர்த்தனைகள் 2017-18 நிதியாண்டில் 2071 கோடியாக இருந்து 2020-21 நிதியாண்டில் 5,554 கோடியாக பலமடங்கு வளர்ந்துள்ளது. நடப்பு நிதியாண்டில் அதாவது 2021-22 நிதியாண்டில், மார்ச் 20, 2022 வரை மொத்தம் 8193 கோடி டிஜிட்டல் பரிவர்த்தனைகள் பதிவாகியுள்ளன. மக்களின் விருப்பமான கட்டண முறையாக பாரத் இன்டர்ஃபேஸ் ஃபார் மணி-யுனிஃபைட் பேமெண்ட்ஸ் இன்டர்ஃபேஸ்  உருவெடுத்துள்ளது. 28 பிப்ரவரி 2022 வரை ரூ. 8.27 லட்சம் கோடி மதிப்பில் 452.75 கோடி டிஜிட்டல் செலுத்துகை பரிவர்த்தனைகளை செய்து இது சாதனை படைத்துள்ளது.
நாட்டில் டிஜிட்டல் பரிவர்த்தனைகளுக்கு மேலும் ஊக்கமளிக்கும் வகையில் ரூபே கடன் அட்டைகள் மற்றும் குறைந்த மதிப்புள்ள பீம்-யூபிஐ பரிவர்த்தனைகளை மேம்படுத்துவதற்கான ஊக்கத் திட்டம் மின்னணு மற்றும் தகவல் தொழில்நுட்பம் அமைச்சகத்தால் தொடங்கப்பட்டது.
வங்கிகளுக்கு வலுவான டிஜிட்டல் கட்டணச் சூழலை உருவாக்குவதற்கும், ரூபே கடன் அட்டை மற்றும் பீம்-யூபிஐ டிஜிட்டல் பரிவர்த்தனைகளை ஊக்குவிப்பதற்கும், அனைத்துத் துறைகள் மற்றும் மக்களிடையே டிஜிட்டல் பணப்பரிவர்த்தனைகளை மேலும் வலுப்படுத்தவும் இந்தத் திட்டம் உதவுகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1809544
வடகிழக்குப் பகுதி வளர்ச்சி அமைச்சகம்
இந்தியாவின் விரும்பத்தக்க சுற்றுலாத் தலமாக வடகிழக்கு மாகாணங்கள் வளரும்: அமைச்சர் டாக்டர் ஜிதேந்திர சிங் நம்பிக்கை
கோவிட்டுக்குப் பிந்தைய காலத்தில் வடகிழக்கு மாகாணங்கள் இந்தியாவின் விரும்பத்தக்க சுற்றுலாத்தலமாகவும், வர்த்தக மையமாகவும் வளர்ச்சி அடையும் என்று வடகிழக்கு மாகாண வளர்ச்சிக்கான மத்திய இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கூறியுள்ளார்.
8-வது வடகிழக்குத் திருவிழாவில் சிறப்பு விருந்தினராகக் காணொலி வாயிலாகக் கலந்து கொண்டு பேசிய அவர், மிகப்பெரும் இயற்கை மற்றும் மனித ஆற்றலின் ஆதரவுடன் இந்தியாவின் பொருளாதாரத்தை உயர்த்துவதில் வடகிழக்கு மாகாணங்கள் முன்னிலை வகிக்கும் என்றும், ஐரோப்பிய சுற்றுலாத்தலங்களுக்கு மாற்றாக இவை செயல்படும் என்றும் தெரிவித்தார்.
வடகிழக்கு மாகாணங்களில் அதிகம் விளையும் மூங்கில் போன்ற இயற்கை வளங்களை முறையாகப் பயன்படுத்தி பிரதமர் திரு. நரேந்திர மோடியின் தற்சார்பு இந்தியாவை அடைவதற்கு உள்ளூர் பொருள்களுக்கு ஊக்கம் அளிக்கப்படும் என்று அவர் குறிப்பிட்டார்.
அசாம், திரிபுரா, மணிப்பூர், சிக்கிம் ஆகிய மாநிலங்களின் முதலமைச்சர்களும், மூத்த அமைச்சர்களும், அதிகாரிகளும் இந்த நிகழ்ச்சியில் கலந்து கொண்டனர். வெளியுறவுச் செயலாளர் திரு ஹர்ஷ் வர்தன் ஸ்ரீங்களா சிறப்புரை வழங்கினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1681995
பாதுகாப்பு அமைச்சகம்
வீரதீர விருது வென்றவர்களுக்கு கௌரவம்: புதுப்பிக்கப்பட்ட இணையதளத்தை அறிமுகப்படுத்தினார் அமைச்சர் திரு ராஜ்நாத் சிங்
வீரதீர விருதுகளுக்கான புதுப்பிக்கப்பட்ட இணையதளத்தை  மத்திய பாதுகாப்புத்துறை அமைச்சர் திரு ராஜ்நாத் சிங் இன்று தொடங்கி வைத்தார். வீரதீர விருதுகளை வென்றவர்களை கௌரவிக்கும் காணொலி தளமாக இது விளங்கும். தேசிய அளவிலான வினாடி வினா, வீரத்திருமகன்களுக்கான செல்ஃபி ஆகிய முயற்சிகளும் இந்த தளத்தில் அறிமுகப்படுத்தப்பட்டன.
நிகழ்ச்சியில் பேசிய அமைச்சர் திரு ராஜ்நாத் சிங், நாட்டை பாதுகாப்பதில் மட்டுமல்லாமல் எதிர்கால சந்ததியினருக்கும் நாட்டை பாதுகாக்கும் ஊக்க சக்தியை அளிக்கும் வகையில் வீரதீர விருது பெற்றவர்களின் பங்களிப்பு விளங்குவதாக வெகுவாகப் பாராட்டினார். வரும் ஆண்டுகளில் பொதுமக்களிடையே குறிப்பாக நாட்டின் இளைஞர்களிடையே நாட்டுப்பற்றை ஏற்படுத்தும் நோக்கத்தோடு அவர்களும் பங்கேற்பதற்கு ஏதுவாக இந்தத் தளத்தில் புதிய வசதிகள் அறிமுகப்படுத்தப்படும் என்றும் அவர் தெரிவித்தார்.
புதுப்பிக்கப்பட்ட இணையதளத்தின் அறிமுக விழாவை முன்னிட்டு தேசிய அளவிலான வீரதீர விருதுகள் பற்றிய வினாடி வினாவும் இந்த தளத்தில் இடம்பெற்றுள்ளது. வீரதீர விருதுகள் குறித்த அறிவை வெளிப்படுத்துவதற்கான வாய்ப்பை வழங்குவதே இந்த வினாடி வினாவின் நோக்கமாகும். இந்த நிகழ்ச்சி வரும் ஜனவரி 26 முதல் பிப்ரவரி 26-ஆம் தேதி வரை நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1692171
விண்வெளித்துறை
விண்வெளியை அமைதி நோக்கங்களுக்குப் பயன்படுத்துவதில் ஒத்துழைக்க இந்தியா – தென்னாப்பிரிக்கா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
விண்வெளியை அமைதி நோக்கங்களுக்குப் பயன்படுத்துவதில் ஒத்துழைக்க இந்தியா – தென்னாப்பிரிக்கா இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் விவரிக்கப்பட்டது. இந்தப் புரிந்துணர்வு ஒப்பந்தம் 26.07.2018 அன்று ஜோகன்னஸ்பர்கில் கையெழுத்தானது.
இதன் முக்கிய அம்சங்கள்:
இந்த புரிந்துணர்வு ஒப்பந்தத்தின் கீழ் ஒத்துழைப்புக்கான துறைகள் வருமாறு:
- புவியின் தொலை உணர்வு
- செயற்கைக் கோள் மூலம் தகவல் தொடர்பு மற்றும் செயற்கைக்கோள் அடிப்படையில் கடற்பயணம்.
- விண்வெளி அறிவியல் மற்றும் கோள்கள் கண்டறிதல்
- விண்கலம் செலுத்து வாகனங்கள், விண்வெளி ஆய்வு முறைகள், நிலப்பகுதி ஆய்வு முறைகள் பயன்பாடு
- புவி சார்ந்த கருவிகள் மற்றும் தொழில்நுட்பங்கள் உள்ளிட்ட விண்வெளி தொழில்நுட்ப நடைமுறை செயல்பாடுகள்.
- இருதரப்பினரால் தீர்மானிக்கப்படுகிற ஒத்துழைப்புக்கான மற்ற அம்சங்கள்.
இந்த புரிந்துணர்வு ஒப்பந்தத்தின்படி, கீழ் காணும் வடிவங்களில் ஒத்துழைப்பு செயல்படுத்தப்படும்.
- பரஸ்பர பயன் மற்றும் நலனுக்கான கூட்டு விண்வெளி திட்டங்களுக்கு திட்டமிடுதல், செயல்படுத்துதல்
- விண்வெளி செயல்பாடுகளுக்கு ஆதரவாக இருக்கும் தரை நிலையங்களை அமைத்தல், செயல்படுத்துதல் மற்றும் பராமரிப்பு.
- செயற்கைக் கோள் மூலமான தகவல்கள், சோதனைகளின் முடிவுகள் மற்றும் அறிவியல் தொழில்நுட்ப தகவல் பரிமாற்றம்.
- கூட்டான ஆராய்ச்சி மற்றும் மேம்பாட்டு செயல்பாடுகள்
- கூட்டான திட்டங்களில் பங்கேற்கும் தொழில்நுட்பம் மற்றும் அறிவியல் சார்ந்தவர்களை பரிமாற்றம் செய்து கொள்ளுதல்.
- விண்வெளி அறிவியல் மற்றும் தொழில்நுட்பத் திறனை கட்டமைத்தல், சமூக நோக்கங்களுக்காக விண்வெளித் திட்டங்களை செயல்படுத்துதல்.
- கூட்டாக பயிலரங்குகள், கருத்தரங்குகள் மற்றும் அறிவியல் கூட்டங்களுக்கு ஏற்பாடு செய்தல்.
- பரஸ்பர ஒப்புதலுடன் இருதரப்பினரும் ஒத்துழைப்புக்கான கூடுதல் வடிவங்களை எழுத்துப் பூர்வமாக தீர்மானிக்கலாம்
பயன்கள்:
இந்த புரிந்துணர்வு ஒப்பந்தத்தில் கையெழுத்திட்டிருப்பது விண்வெளி அறிவியல், தொழில்நுட்பம் மற்றும் புவிசார்ந்த தொலை உணர்வு உள்ளிட்ட பயன்பாடுகள் செயற்கைக்கோள் மூலம் தகவல் மற்றும் செயற்கைக்கோள் அடிப்படையில் கடற்பயணம், விண்வெளி அறிவியல் மற்றும் கோள்கள் கண்டறிதல், விண்கலம் மற்றும் விண்வெளி ஆய்வு முறைகள், புவி ஆய்வு முறைகள் பயன்பாடு, விண்வெளித் தொழில்நுட்பத்தை பயன்படுத்துதல் போன்ற துறைகளில் ஒத்துழைத்துத் திறன் வளர்ச்சியைப் பெற முடியும்.
------
(Visitor Counter : 94
குடியரசுத் துணைத் தலைவர் செயலகம்
விடுதலைப் போராட்ட வீரர்களின் வாழ்க்கையை இளைஞர்கள் முன்மாதிரியாக எடுத்துக் கொள்ள வேண்டும் என்று குடியரசு துணைத் தலைவர் வலியுறுத்தல்
நாட்டின் இளைஞர்கள், நல்லிணக்கமான அனைவரையும் அரவணைத்துச் செல்லும் சமுதாயத்தை உருவாக்க, விடுதலைப் போராட்ட வீரர்களின் தியாகங்களை முன்மாதிரியாக எடுத்துக் கொள்ள வேண்டும் என்று குடியரசு துணைத் தலைவர் திரு வெங்கய்யா நாயுடு வலியுறுத்தியுள்ளார். அனைத்துவிதமான பாகுபாடுகளும் இல்லாத சமுதாயத்தை கட்டமைப்பதே நமது விடுதலைப் போராட்ட வீரர்களின் தியாகத்திற்கு செலுத்தும் உண்மையான மரியாதையாகும் என்று அவர் தெரிவித்தார்.
விசாகப்பட்டினத்தில் ஸ்ரீ விஸ்வ விஞ்ஞான வித்ய அத்யாத்மிக்கா பீடத்தின் முன்னாள் தலைவரான திரு உமர் அலிஷாவின் நாடாளுமன்ற விவாதங்கள் மற்றும் வாழ்க்கை வரலாறு குறித்த நூல் வெளியீட்டு விழாவில் திரு நாயுடு உரையாற்றினார். விடுதலைப் போராட்டத்தின் போது திரு அலிஷாவின் பங்களிப்பு குறித்து குடியரசு துணைத்தலைவர் புகழுரைத்தார். அவர் ஒரு சிறந்த மனிதாபிமானி என்று கூறிய திரு நாயுடு, மகளிர் அதிகாரமயமாக்கல், சமுதாய மேம்பாடு, இலக்கியம் ஆகியவற்றில் திரு அலிஷா ஆற்றிய பங்கு குறித்து குறிப்பிட்டார்.
திரு உமர் அலிஷாவின் ஆன்மீகக் கண்ணோட்டம் பற்றி குறிப்பிட்ட குடியரசு துணைத்தலைவர், சமயம் மற்றும் ஆன்மீகத் தலைவர்கள், சாதாரண மக்களுக்கு சேவை செய்வதை தங்கள் பணியாகக் கொள்ள வேண்டும் என்று ஆலோசனை வழங்கினார். ஆன்மீகமும் , சேவையும் தனித்தனியானவை அல்ல என்பதை மக்களுக்கு எடுத்துச் செல்வதுடன் சமூக நலனில் அக்கறையுடன் செயல்படுவது அவசியம் என்று அவர் கூறினார்.
நாட்டின் முன்னேற்றத்தைத் துரிதப்படுத்த மகளிர் அதிகாரமயமாக்கல் அவசியம் என்று குடியரசு துணைத்தலைவர் கூறினார். தனிநபர், குடும்பம் மற்றும் நாட்டின் பொருளாதார முன்னேற்றத்திற்கு பெண் குழந்தைகள் கல்வி மிக முக்கியமானது என்று அவர் வலியுறுத்தினார்.
இந்த நிகழ்ச்சியில் ஆந்திர மாநில சுற்றுலாத்துறை அமைச்சர் முட்டம்செட்டி சீனிவாச ராவ், ஸ்ரீவிஸ்வ விஞ்ஞான வித்ய அத்யாத்மிக்கா பீடத்தின் முன்னாள் தலைவர் திரு உமர் அலிஷா, எழுத்தாளர்கள், மொழியியல் நிபுணர்கள் மற்றும் பலர் கலந்து கொண்டனர்.
பழங்குடியினர் நலத்துறை அமைச்சகம்
சிறு வன உற்பத்திப் பொருட்களை குறைந்தபட்ச ஆதரவு விலையில் கொள்முதல் செய்யுமாறு மாநில முதலமைச்சர்களுக்கு திரு. அர்ஜூன் முண்டா கடிதம்
சிறு வன உற்பத்திப் பொருட்களை ஊக்குவிக்கும் வகையில், அவற்றைக் குறைந்தபட்ச ஆதரவு விலையில் கொள்முதல் செய்ய அது தொடர்பான மாநில முகமைகளுக்கு அறிவுரை வழங்குமாறு, மத்திய பழங்குடியினர் நலத்துறை அமைச்சர் திரு.அர்ஜூன் முண்டா, மாநில முதலமைச்சர்களுக்கு கடிதம் எழுதியுள்ளார். உத்தரப்பிரதேசம், குஜராத், மத்தியப் பிரதேசம், கர்நாடகா, மகாராஷ்ட்ரா, அசாம், ஆந்திரா, கேரளா, மணிப்பூர், நாகாலாந்து, மேற்கு வங்கம், ராஜஸ்தான், ஒடிசா, சத்தீஷ்கர், ஜார்க்கண்ட் உள்ளிட்டவை இந்த மாநிலங்கள்.
கொவிட்-19 தொற்றுப் பரவல் நாடு முழுவதும், முன்னெப்போதும் காணாத சவாலை தற்போதைய சூழ்நிலையில் ஏற்படுத்தியுள்ளதாக அக்கடிதத்தில் அவர் குறிப்பிட்டுள்ளார். பாதிப்பின் அளவில் மாற்றம் இருந்தாலும், கிட்டத்தட்ட, இந்தியாவில் உள்ள அனைத்து மாநிலங்கள் மற்றும் யூனியன் பிரதேசங்களும் இதனால் பாதிக்கப்பட்டுள்ளன. பழங்குடியின சமுதாயத்தினர் உள்பட ஏழை, எளிய மக்கள், இதனால் பெருமளவுக்கு பாதிப்புக்குள்ளாகும் பிரிவாக உள்ளனர். பல பகுதிகளில், சிறு வனப் பொருட்களைகளையும், மூங்கில் அல்லாத உற்பத்திப் பொருட்களையும் சேகரிப்பதற்கும், அறுவடை செய்வதற்கும் இது உச்சபட்ச பருவமாகும். இந்த நிலையில், பழங்குடியினரின் நலனையும், அவர்களது பொருளாதாரத்தையும் பாதுகாக்கும் வகையிலும், அவர்களது உயிரையும் வாழ்வாதாரத்தையும் காக்கும் வகையிலும் சில தீவிர நடவடிக்கைகளை எடுக்க வேண்டும்.
நகர்ப்புறப் பகுதிகளில் இருந்து பழங்குடியினர் வசிக்கும் இடங்களுக்கு இடைத்தரகர்கள் செல்வதையும், அவர்களது நடமாட்டத்தையும் தடுப்பது மிகவும் அவசியம் என திரு. முண்டா, தமது கடிதத்தில் கேட்டுக்கொண்டுள்ளார். இதன் மூலம் பழங்குடியின சமுதாயத்தினர் மத்தியில் கொரோனோ வைரஸ் பரவுவதைத் தடுக்க முடியும் என்று அவர் கூறியுள்ளார்.
(
PIB Headquarters
சென்னை விமான நிலையத்தில் மலைப்பாம்புக் குட்டிகள் மற்றும் உடும்புகள் பறிமுதல்
மலேசியாவின், கோலாலம்பூரிலிருந்து சென்னைக்கு விலங்குகள் கடத்தி வரப்படுவதாக கிடைத்த ரகசிய தகவலின்பேரில், சுங்கத் துறையின் விமானப் புலனாய்வுப் பிரிவினர் இன்று, சென்னை சர்வதேச விமான நிலையத்தில் தீவிர கண்காணிப்பில் ஈடுபட்டனர். அப்போது, வெளிநாட்டு விமான வருகைப் பகுதியில் சந்தேகத்திற்கிடமான முறையில், அவசர அவசரமாக வெளியேற முயன்ற இரண்டு பேரை வழிமறித்து, அவர்களது உடமைகளை பரிசோதித்ததில், விளையாட்டுப் பொம்மைகளுக்குள் மறைத்து வைத்து, கடத்தி வந்த மலைப்பாம்புக் குட்டிகள் மற்றும் உடும்புகள் சுங்கத் துறையினரால் கைப்பற்றப்பட்டன.
பறிமுதல் செய்யப்பட்ட மலைப்பாம்புக் குட்டிகள் ஆஸ்திரேலியாவைச் சேர்ந்தவை என்றும், உடும்பு வகைகள், இந்தோனேஷியா, பிலிப்பைன்ஸ் மற்றும் பப்புவா நியூகினியாவை தாயகமாக கொண்டவை என்றும் தெரியவந்தது.
இதையடுத்து, சென்னை வண்டலூரில் உள்ள அறிஞர் அண்ணா உயிரியல் பூங்காவைச் சேர்ந்த கால்நடை மருத்துவர்கள் வரவழைக்கப்பட்டு பரிசோதிக்கப்பட்டதில், அவை நல்ல ஆரோக்கியமான நிலையில் இருப்பது உறுதி செய்யப்பட்டது. எனினும், இந்த விலங்குகளை இந்தியாவிற்கு இறக்குமதி செய்ய முறையான அனுமதி அல்லது உரிமம் பெறாததால், அவற்றை கோலாலம்பூருக்கே திருப்பி அனுப்ப முடிவு செய்யப்பட்டது. மேலும், இவற்றை கடத்தி வந்த ராமநாதபுரம் மாவட்டத்தைச் சேர்ந்த முகமது பர்வேஸ்  மற்றும் சிவகங்கை மாவட்டத்தைச் சேர்ந்த முகமது அக்பர்  ஆகிய இருவரிடமும் மேல்விசாரணை நடத்தப்பட்டு வருவதாக சென்னை சர்வதேச விமான நிலைய சுங்கத்துறை ஆணையர் திரு. ராஜன் சௌத்ரி தெரிவித்துள்ளார்.
அறிவியல் மற்றும் தொழில்நுட்பத்துறை
வாழும் தாவரத்தை அடிப்படையாகக் கொண்டு காற்றை தூய்மைப்படுத்தும் உலகின் முதல் சீர்மிகு கருவி: ரோபார் இந்திய தொழில்நுட்பக் கழகத்தின் புதிய நிறுவனம் கண்டுபிடிப்பு
ரோபார் மற்றும் கான்பூரில் உள்ள இந்திய தொழில்நுட்பக் கழகங்களின் இளம் விஞ்ஞானிகள் மற்றும் தில்லி பல்கலைக்கழகத்தின் மேலாண்மை பிரிவுகளின் ஆசிரியர்கள் ஆகியோர், வாழும் தாவரத்தை அடிப்படையாகக் கொண்ட காற்றை தூய்மைப்படுத்தும் கருவியை உருவாக்கியுள்ளனர். “யூ பிரீத் லைஃப்” என்று அழைக்கப்படும் இந்தக் கருவி, வீடுகள், மருத்துவமனைகள், பள்ளிகள், அலுவலகங்கள் போன்ற உட்புற இடங்களில் காற்றைத் தூய்மைப்படுத்தும்.
தூய்மையான சுவாசத்திற்கு வழிவகுக்கும் உலகின் முதல் நவீன ‘சீர்மிகு உயிரி வடிகட்டி' என்று கருதப்படும் இந்தக் கருவியை ரோபார் இந்திய தொழில்நுட்பக் கழகத்தின் புதிய நிறுவனமான அர்பன் ஏர் லேபாரட்டரி கண்டுபிடித்துள்ளது. அறிவியல் மற்றும் தொழில்நுட்பத் துறையால் வேளாண் மற்றும் நீர் தொழில்நுட்ப வளர்ச்சி முனையமாக அறிவிக்கப்பட்டுள்ள ரோபார் இந்திய தொழில்நுட்பக் கழகத்தில் இந்தக் கருவி பாதுகாக்கப்பட்டது.
உட்புறங்களில் காற்று தூய்மைபடுத்தப்படாமல் இருந்தால் கொவிட்-19 தடுப்பூசியினால் மட்டுமே பணியிடங்கள், பள்ளிகள் உள்ளிட்ட இடங்களில் முழுமையான பாதுகாப்பை அளிக்க முடியாது என்பதை புதிய ஆராய்ச்சிகள் தெரிவித்துள்ளதை அடுத்து, காற்றைத் தூய்மைப்படுத்துவதில் இந்தக் கருவி மிகப் பெரும் மாற்றத்தை ஏற்படுத்தும் என்று ரோபார் இந்திய தொழில்நுட்பக் கழகத்தின் இயக்குநர் பேராசிரியர் ராஜீவ் அஹுஜா தெரிவித்தார். சந்தைப்படுத்துவதற்காக மிகப்பெரிய அளவிலும் இதனைத் தயாரிக்க முடியும் என்றும் அவர் கூறினார்.
சுவாசப் பிரச்சினைகள் உள்ள நோயாளிகள் பயனடையும் வகையில் ‘யூ ப்ரீத் லைஃப்’ கருவி செயல்படுவதாக தில்லி எய்ம்ஸ் மருத்துவமனையைச் சேர்ந்த டாக்டர் விநய் மற்றும் டாக்டர் தீபேஷ் அகர்வால் தெரிவித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751050
-----
(Visitor Counter : 226
மத்திய அமைச்சரவை
மனிதர்களைக் கொண்ட விண்வெளிப்பயணத் திட்டத்தில் இந்தியா மற்றும் ரஷ்யா,கூட்டு நடவடிக்கைகளுக்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை விண்வெளி திட்டத்தில் இந்தியாவும் ரஷ்யாவும் இணைந்து நடவடிக்கைகளையும் செயல்பாடுகளையும் தொடர ஒப்புதல் அளித்துள்ளது. இது தொடர்பான புரிந்துணர்வு ஒப்பந்தம் புதுதில்லியில் அக்டோபர் 15 2015 அன்று கையெழுத்திடப்பட்டது. இந்த ஒப்பந்தத்தின் மூலம் இந்தியா - ரஷ்யா இடையேயான ஒத்துழைப்பு வலுப்பெறும்.
மேலும் மனிதர்களைக் கொண்ட விண்வெளிப் பயணத் திட்டத்திற்குத் தேவையான தொழில்நுட்பங்கள் மற்றும் நவீன முறைகள் குறித்த தகவல்கள் பரிமாறப்படும்
மனித குலத்திற்குப் பயனளிக்கும் வகையில் இந்தப் புரிந்துணர்வு ஒப்பந்தம் விண்வெளித் தொழில்நுட்பத் துறையில் வளர்ச்சியை ஏற்படுத்தும்.
குடியரசுத் துணைத் தலைவர் செயலகம்
ஆளுகை செயல்முறையை முறைப்படுத்த வேண்டும், சேவைகளை குறித்த காலத்தில் வழங்க வேண்டும்: குடியரசு துணைத் தலைவர்
மக்களின் வாழ்க்கை தரத்தை மேம்படுத்துவது மட்டுமே நல்லாட்சியின் ஆகச்சிறந்த வெற்றியாக இருக்க முடியும் என்று குடியரசு துணைத் தலைவர் திரு எம் வெங்கையா நாயுடு இன்று கூறினார்.
இந்திய அரசின் முன்னாள் செயலாளர் டாக்டர் எம் ராமச்சந்திரன் எழுதிய 'அரசையும் மக்களையும் அருகருகே கொண்டு வருதல்'  என்ற புத்தகத்தை வெளியிட்டு பேசிய திரு நாயுடு, ஆளுகை செயல்முறையை முறைப்படுத்த வேண்டும் மற்றும் சேவைகளை குறித்த காலத்தில் வழங்க வேண்டும் என்று கூறினார்.
அடிப்படை சேவைகளை பெறுவதற்கு மக்கள் போராடக் கூடாது என்று கூறிய குடியரசு துணைத் தலைவர், வசதிகளை மேம்படுத்துவதற்காக நம்பிக்கை சார்ந்த ஆளுகையை செயல்படுத்த வேண்டும் என்று வலியுறுத்தினார்.
லட்சியம் மற்றும் செயல்பாட்டுக்கு இடையே உள்ள இடைவெளியை குறைக்க வேண்டும் என்றும் வெளிப்பாடுகள் சார்ந்த அணுகுமுறையை ஆளுகையில் செயல்படுத்த வேண்டும் என்றும் திரு நாயுடு கேட்டுக் கொண்டார்.
நகர்ப்புற நிர்வாகத்தின் கவனம் வாழ்க்கை திறனின் மீது இருக்க வேண்டும் என்று கூறிய குடியரசு துணைத் தலைவர், அதிகாரங்களை பரவலாக்கி, பஞ்சாயத்துகளுக்கும், உள்ளாட்சி அமைப்புகளுக்கும் அதிக அதிகாரங்கள் வழங்கப்பட வேண்டும் என்றார்.
புத்தகத்தை வெளியிடுவதற்காக காணொலி மூலம் நடைபெற்ற நிகழ்ச்சியில் தொடர்ந்து பேசிய திரு நாயுடு, மக்களால் தேர்ந்தெடுக்கப்பட்ட அரசுகள் மக்களுக்கு மிகவும் நெருக்கமாக இருக்க வேண்டும் என்றும், மக்களின் தேவைகளை துடிப்புடன் நிறைவேற்ற வேண்டும் என்றும், அக்கறையுடன் கூடிய அணுகுமுறையை கொண்டிருக்க வேண்டும் என்றும் கூறினார்.
அரசு அலுவலகங்களில் மக்கள் எதிர்கொள்ளும் சிரமங்களை பற்றி பேசிய அவர், முக்கிய சேவைகளை முறைப்படுத்த வேண்டும் என்றும், தகவல் அறியும் உரிமைச் சட்டம் போன்ற குடிமக்கள் சாசனங்களில் சேவைகளை வழங்குவதற்கு எடுத்துக்கொள்ளும் காலம் உள்ளிட்ட தகவல்கள் குறிப்பிடப்பட வேண்டும் என்றும் கூறினார்.
சமீபத்திய வரி சீர்திருத்தங்களான முகமில்லா மதிப்பீட்டு முறை மற்றும் மேல்முறையீட்டு முறை போன்றவை வரி செலுத்துபவர்கள் மற்றும் அதிகாரிகளுக்கு இடையேயான நேர்முகத் தொடர்பை நீக்கி உள்ளதாக கூறினார்.
இதுபோல இன்னும் பல புதுமைகளை தொழில்நுட்பத்தின் உதவியோடு புகுத்த வேண்டும் என்றும் அதிகளவிலான இந்திய மொழிகள் ஆளுகையின் அனைத்து மட்டங்களிலும் பயன்படுத்தப்பட வேண்டும் என்றும் கூறினார்.
மொழிகளின் பயன்பாட்டு பற்றி மேலும் பேசிய திரு நாயுடு, அலுவலகங்கள், பள்ளிகள் மற்றும் நீதிமன்றங்களில் மக்களுக்கு புரியும் மொழிகள் பயன்படுத்தப்பட வேண்டும் என்று வலியுறுத்தினார்.
பொதுவாழ்வில் சிறப்பாக செயல்படவும், மக்களின் வாழ்க்கையில் மாற்றங்களை கொண்டு வரவும் ஆளுகை செயல் முறைகளில் சீர்திருத்தங்கள் தேவை என்று அவர் கூறினார்
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1706310